سماح

سماح اغنيه مصريه الفها حسين طنطاوى  و لحنها احمد صدقى و غناها محمد قنديل

 كلمات 
سماح سماح

يا اهل السماح

لوم الهوا جارح

اصــل السمـاح

طبــع المـلاح

يا بخت من سامح

.....

كتر الملامه عليـا

ولله ما خلت فيـا

و العين شكت لى دموعها

صبحت وحدى و ياما

سمعت منكو ملامه

ما حد غيـرى سمعها

انسو اللى فات و انقضا

مادام زمـان و مضا

نظره بعيـن الرضا

داوو الجـراح

و انسو اللى راح

يا بخت من سامح

.....

شوق الهوا فى عينيا

ما يستاهلش اسيه

و مادام صارحته و سلم

دمع الندم قدمته

و الماضى راح و عرفته

و القلب منه اتعلـم

انسو اللى فات و انقضا

مادام زمـان و مضا

نظره بعيـن الرضا

داوو الجراح

و انسو اللى راح

يا بخت من سامح

.....

سمـاح سماح

يا اهل السماح

لوم الهوا جارح

اصــل السماح

طبــع الملاح

يا بخت من سامح

لينكات برانيه

يوتيوب سماح
https://m.youtube.com/watch?v=vrbsqsBIEDY
مصادر

شوف كمان

محمد قنديل

تصنيف:اغانى باللغه المصريه
تصنيف:كلمات اغانى